Source: https://bihorstiri.ro/joi-baschetbalistii-de-la-csm-csu-oradea-isi-vor-afla-adversarii-din-basketball-champions-league/
Timestamp: 2020-07-05 04:52:11+00:00

Document:
BihorStiri.ro Joi, baschetbaliștii de la CSM CSU Oradea își vor afla adversarii din Basketball Champions League - BihorStiri.ro
iul. 03, 2019 Pop Florin Actualitate, Baschet, Sport 0 1670 vizualizari
Basketball Champions League a prezentat procedura de tragere la sorți pentru calificările și grupele competiției – ediția 2019/20. CSM CSU Oradea se numără între cele 16 formații care vor accesa competiția din primul tur preliminar.
Tragerea la sorți, adică stabilirea adversarului, are loc joi, 4 iulie, ora 12:00, la Mies, Elveția. Ceremonia poate fi urmărită în transmisiune directă prin intermediul site-ului oficial al competiției – www.championsleague.basketball – ori pe rețelele de socializare ale competiției și pe platforma YouTube a acesteia.
Campioana în exercițiu a României se numără între formațiile cotate drept capi de serie în primul tur preliminar. Așadar, CSM CSU Oradea face parte din lista echipelor care sunt favorite la calificarea în turul al 2-lea.
Lista capilor de serie în primul tur preliminar este următoarea: Bakken Bears (DEN), Balkan Botevgrad (BUL), CSM CSU Oradea (ROU), Donar Groningen (NED), Fribourg Olympic (SUI), Kyiv-Basket (UKR), Legia Varșovia (POL), Tsmoki-Minsk (BLR). Așadar, roș-albaștrii nu se pot duela cu aceste echipe.
În schimb, lista echipelor care nu sunt capi de serie cuprinde următoarele: Falco Szombathely (HUN), Inter Bratislava (SVK), Kapfenberg Bulls (AUT), Karhu Basket Kauhajoki (FIN), Keravnos (CYP), SL Benfica (POR), Södertälje Kings (SWE), Z-Mobile Prishtina (KOS).
CSM CSU Oradea se va confrunta cu una din aceste echipe. Aici observăm că sunt incluse campioanele naționale ale Ungariei, Slovaciei, Austriei, Finlandei (adversar întâlnit în sezonul trecut), Ciprului, Suediei și Kosovo, respectiv vicecampioana Portugaliei.
În turul al 2-lea, dacă se va califica, CSM CSU Oradea se va duela cu una dintre echipele înscrise direct în această fază a competiției. Cele opt echipe înscrise direct în turul al 2-lea sunt: Telenet Giants Antwerp (BEL), San Pablo Bugos (ESP), Telekom Baskets Bonn (GER), Ventspils (LAT), Lietkabelis (LTU), Mornar Bar (MNE), Polski Cukier Torun (POL) și Nizhny Novgorod (RUS).
baschet, champions league, csm csu oradea, tragere la sorti
Primăria Oradea urmează să execute a IV-a etapă de dezinsecție Watson, Richard, Bobe Nicolescu și Markovic continuă la CSM CSU Oradea și în sezonul viitor

References: CSM 
 CSM 
 CSM 
 CSM 

CSM 
 CSM 
 csm 
 CSM